NaiveNeuron/SloPal huggingface dataset:
Paška, Pavol, predseda NR SR (2014-07-02):
Pán minister, máte slovo.
Pellegrini, Peter, predseda NR SR (2015-05-13):
Pani poslankyňa Horváthová.
Hort, Milan, podpredseda NR SR (2011-11-30):
Ďakujem pekne. A teraz dávam slovo pánovi poslancovi Petrovi Muránskemu. Pán poslanec, je to tlač 496, ktorú prerokovávame. Nech sa páči.
Osuský, Peter, poslanec NR SR (2021-02-05):
Ďakujem pekne, pán predsedajúci. Vážený pán predkladateľ, vážená snemovňa, podávam najprv správu k tlači 348, to je návrh poslancov Národnej rady Slovenskej republiky Roberta Fica, Ladislava Kamenického, Vladimíra Faiča a Jána Richtera na prijatie uznesenia Národnej rady Slovenskej republiky k spoločenskému a politickému dialógu pri príprave a schvaľovaní národného plánu podpory obnovy a odolnosti. V zmysle rozhodnutia predsedu Národnej rady Slovenskej republiky č. 341 podávam správu o výsledku prerokovania uvedeného materiálu vo výboroch. Predseda Národnej rady Slovenskej republiky uvedeným rozhodnutím pridelil materiál na prerokovanie výboru pre európske záležitosti, výboru pre financie a rozpočet a výboru pre hospodárske záležitosti a výboru pre sociálne veci. Všetky výbory materiál prerokovali a neprijali žiadne uznesenie, nakoľko návrh uznesenia, ako ho predložili predkladatelia, nezískal návrh nadpolovičnej väčšiny prítomných členov. Navrhujem, aby sme rokovali o návrhu uznesenia tak, ako ho navrhli predkladatelia. Teraz k tomu druhému, k tlači 397. Návrh poslancov Národnej rady Slovenskej republiky Roberta Fica, Ladislava Kamenického, Vladimíra Faiča a Jozefa Habánika na prijatie uznesenia Národnej rady Slovenskej republiky ku krízovému spôsobu riadenia projektu prípravy a schvaľovania národného programu obnovy a odolnosti. V zmysle rozhodnutia predsedu Národnej rady Slovenskej republiky č. 395 podávam správu o výsledku prerokovania uvedeného materiálu vo výboroch. Predseda Národnej rady Slovenskej republiky uvedeným rozhodnutím pridelil materiál na prerokovanie výboru pre európske záležitosti a výboru pre financie a rozpočet. Oba výbory tlač prerokovali a neprijali žiadne uznesenie, nakoľko návrh uznesenia nezískal súhlas nadpolovičnej väčšiny prítomných členov. Navrhujem preto, aby sme rokovali o návrhu uznesenia tak, ako ho navrhli predkladatelia. Pán predsedajúci, otvorte, prosím, zlúčenú rozpravu.
J. Počiatek, minister financií SR: (2009-10-21):
Zámerom navrhovanej reformy v prvej fáze je zabezpečiť maximálnu mieru elektronickej komunikácie, zníženie administratívnej zaťaženosti, optimalizáciu procesov daňovej a colnej správy s cieľom zjednodušenia, zefektívnenia a zvýšenia účinnosti jednotlivých procesov v daňovej správe s výhľadom zlúčenia daňovej a colnej správy a vytvorenia nového systému riadenia a organizovania výberu daní a cla. Zásadná zmena, ktorú prináša predložený návrh zákona o daňových orgánoch, je zrušenie pracovísk Daňového riaditeľstva a zmena počtu daňových úradov zo 101 na 8. Táto zmena prinesie zjednodušenie riadenia daňovej správy, a pritom zachová úroveň služieb, ktoré daňová správa poskytuje. Po uvedenej zmene by sa štruktúra daňovej správy s výnimkou špeciálnych úradov mala zhodovať so štruktúrou colnej správy. Sídla daňových úradov budú situované do sídiel krajov, pričom generálny riaditeľ Daňového riaditeľstva bude oprávnený z dôvodu operatívneho zabezpečenia jednotlivých činností daňových úradov zriadiť v rámci daňových úradov pracoviská a stanice. Zriadenie pracovísk a staníc daňového úradu nemusí byť trvalého charakteru, ale môžu byť zriadené aj na určitú dobu, a to v závislosti od potrieb zabezpečiť plnenie úloh a cieľov daňovej správy. Predložený návrh prináša aj zmenu v miestnej príslušnosti daňového úradu pre vybrané daňové subjekty, a to tak, že bude mať celoslovenskú pôsobnosť pre všetky vybrané daňové subjekty. Kompetencie Daňového riaditeľstva a daňových úradov v zásade nadväzujú na doterajšiu úpravu. Zmenou je len presunutie metodiky výkonu dozoru nad dodržiavaním zákona o hazardných hrách z ministerstva financií na Daňové riaditeľstvo realizovaním novely zákona o hazardných hrách. Do návrhu zákona o daňových orgánoch boli včlenené aj kompetencie ministerstva financií ako ústredného orgánu štátnej správy pre politiku daní. Patrí medzi ne najmä vytváranie stratégií, legislatívy a výkon činnosti správcu informačných systémov. Na zabezpečenie správneho uplatnenia týchto kompetencií sa navrhuje, aby bolo ministerstvo financií oprávnené ukladať Daňovému riaditeľstvu úlohy. S týmito kompetenciami ministerstva financií korelujú kompetencie Daňového riaditeľstva vytvárať koncepcie rozvíjajúce strategické ciele určené ministerstvom a vykonávanie činností prevádzkovateľa informačných systémov. Ďakujem za slovo, skončil som.
Pčolinský, Peter, poslanec NR SR (2019-09-25):
Ďakujem za slovo. Martin, podľa mňa si dobre začal, len horšie si skončil. Celkom ma zaujalo to tvoje vyjadrenie, tie tvoje, tie tvoje vyjadrenia, že čomu všetkému veríš. Poviem úprimne, celkom ma to prekvapilo, pretože už som čakal, že na konci povieš, že podporíš jeden z týchto návrhov, a ja osobne verím pomerne jednoduchším, teraz poviem, súvetiam. Ty si, ty si celkom logicky začal, len potom na môj vkus si príliš začal filozofovať a dal si do toho tebe vlastnú ultraliberálnu ideológiu, čo ti nevyčítam, lebo tak je to súčasť teba, je to súčasť aj tej koalície, v ktorej si, čiže ja to rešpektujem. Ale chcel som ti len povedať, že pre mňa, pre mňa je to pomerne jednoduchšie rozhodovanie, pretože ja verím tomu, že každý človek, a čo si uznal sám, od počatia je to človek. Každý človek má právo na život a nikto, nikto na tomto svete nemá právo rozhodovať o tom, či niekto zomrie, alebo nezomrie. Nikto nemá právo vykonať nie zabitie, je to vražda z môjho pohľadu. Samozrejme, nemusíš so mnou súhlasiť. To znamená, ja určite podporím všetky štyri tieto návrhy, pretože si myslím, že každý z týchto návrhov ide, ide smerom, ktorý chráni život. Ale nevyčítam ti tvoje vystúpenie, práve naopak. Myslím si, že bolo najmä vecné, až, až na ten záver, kde už si trošku na môj vkus uletel. Ďakujem.
Klus, Martin, poslanec NR SR (2016-09-08):
Ďakujem pekne, pán predsedajúci. Ja len veľmi stručne. V minulosti sa v rámci Národnej rady Slovenskej republiky objavila diskusia, či v takýchto prípadoch zachovať voľbu verejnú, ktorá je, v angličtine sa to nazýva defaultná, alebo teda prejsť do voľby tajnej. Ja ako politológ dlhé roky hovorím, že občania by mali vedieť, kto ako hlasuje, a preto si myslím, že v tomto prípade by bolo dobré prehodnotiť tajnú voľbu, a verím tomu, že kolegovia a kolegyne v Národnej rade ma podporia a bude jasné, kto koho vlastne v tejto situácii podporil. Takže rád by som týmto vyzval všetkých kolegov a kolegyne, aby sme zvážili zachovanie verejnej voľby a nie tajnej voľby. Ďakujem pekne.
Janíková, Mária, poslankyňa NR SR (2017-12-05):
Ďakujem, pán minister, naozaj, že ste nám predstavili profil pána poslanca Rajtára a hlavne jeho hlboké vzdelanie. Dúfam, že sa zajtra dočítam v novinách, čo spraví pán poslanec s peniazmi z dozornej rady, kde sedel bez vzdelania, a dúfam, že aj pohľadávku štátu v hodnote 4 mil. euro, ktorú predali za 
18-tisíc spolu s jeho podpisom, tiež ponúkne na charitu. Idú Vianoce, tak sa teším a určite aj charitatívne organizácie, doporučujem poslať list. Pán minister, chcem poďakovať za systém verejného obstarávania a za ESO. Ľudia, čo robia a robia niečo aj dobré, a veľa dobrého sa spravilo, takže nielen vám, ale všetkým zamestnancom ministerstva a policajtom. Je to veľké ministerstvo a naozaj treba mať na to aj plecia, aj ramená, aj v hlave, aj ľudí okolo seba. A ja sa teším ďalším dobrým zákonom a veciam, ktoré prospejú. Ale som rada, že ste pripomenuli poslancom, Slovensku a hlavne opozičným poslancom negatívne ich veci, ktoré tu boli za pár rokov ich vládnutia.
Bugár, Béla, podpredseda NR SR (2016-09-13):
Pán poslanec Baránik.
Jurinová, Erika, podpredsedníčka NR SR (2014-01-31):
Dobre, nech sa páči.
F. Devínsky, poslanec: (2007-07-03):
Dajte hlasovať o bode 1.
Mojš, Milan, poslanec NR SR (2013-10-18):
Vážený pán predseda, v rozprave nevystúpil žiaden poslanec. Pán predseda, budeme hlasovať o všetkých bodoch zo spoločnej správy 1, 2 a 3 s odporúčaním gestorského výboru schváliť. Dajte hlasovať.
B. Bugár, podpredseda NR SR: (2002-02-13):
P. Števček, poslanec: Vážení páni, vážené dámy, pôvodne som, samozrejme, nemal úmysel prehovoriť do tejto zdanlivo vysoko odbornej problematiky. Ani Jirko Malchárek, samozrejme, ma k tomu nejako neinšpiroval, keď povedal, že sme unavení. Unavení z čoho? Počúval som veľmi pozorne všetky prejavy, jediný raz sa tu vyslovilo slovo kultúra v súvislosti s kultúrou politiky, povedal to pán Maxon. I zamyslel som sa tentoraz hlboko nad tým všetkým a nevychádzam zo zúfalstva, čo odporúčam aj vám. Nejde mi o odvolanie alebo neodvolanie pána podpredsedu vlády. Ide mi o zásadnú vec. Ide o katastrofu demokracie, ktorá sa tu pripravuje. Keď tieto argumenty, ktoré tu zazneli vysoko odborné, argumenty o tom, koľko stojí a môže stáť slovenský plyn, keď ani tieto argumenty zopakované a zduplikované veľa ráz neprebudia vládu a uspokojí sa naďalej s tým, že nikto jej nedá nijakú informáciu o cene, o odmene sprostredkovateľovi, tu už nejde o odvolanie alebo neodvolanie jedného podpredsedu, tu ide o bytie alebo nebytie demokratického systému. Čiže odvolávame, alebo neodvolávame demokraciu. Nie je predsa mysliteľné, aby sa taký obrovský podnik predal a ani minister, ani vláda nevedeli komu, za čo a najmä prečo. Odvolávame teda demokraciu?
P. Paška, predseda NR SR: (2009-02-17):
Pán prezident podľa čl. 102 písm. p) Ústavy Slovenskej republiky chce využiť svoje právo a pred Národnou radou dnes vystúpiť so správou o stave Slovenskej republiky. Zároveň vítam pána predsedu vlády Slovenskej republiky, ako aj ostatných členov vlády (potlesk) a teraz už odovzdávam slovo pánovi prezidentovi.
P. Paška, predseda NR SR: (2007-10-29):
(Hlasovanie.) 134 prítomných, 74 za, 44 proti, 15 sa zdržalo, 1 nehlasoval. Tento bod sme schválili. Ďalej.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujme. (Hlasovanie.) Prítomných 125, za 88, proti 4, zdržalo sa 31, nehlasovali 2. Uvedený návrh sme schválili.
Sulík, Richard, predseda NR SR (2011-05-18):
S faktickými poznámkami sa prihlásili piati rečníci. Slovo má pán poslanec Číž.
Viskupič, Marián, poslanec NR SR (2022-09-27):
Pán predseda, ďakujem pekne opäť za slovo. Tento, tento návrh zákona predkladáme súbežne s ďalšími zákonmi, ktoré teda upravujú oblasť daní a poplatkov. Už len zopakujem, že sú úhrnne rozpočtovo neutrálne a nezvyšujú tak daňovo-odvodové zaťaženie. Zároveň znižujú byrokraciu. Cieľom týchto návrhov je znížiť niektoré druhy daní a poplatkov pri zachovaní súčasnej výšky daní. Preto, samozrejme, teda nevyhnutnou súčasťou týchto návrhov je aj zvýšenie, resp. valorizácia tých daní, ktoré sa dlhodobo nezvyšovali, prípadne teda je spoločensky zmysluplné, aby sa zvýšili. Konkrétne teda tento predložený návrh zákona zavádza daň z osobitnej stavby plynovodu, ktorý slúži na medzinárodnú prepravu plynu, a po druhé zrušuje alebo ruší úhrady za služby verejnosti poskytované Rozhlasom a televíziou Slovenska, tzv. koncesionárske poplatky, a nahrádza ich, to je dôležité, nárokovateľným príspevkom zo štátneho rozpočtu v zákonom stanovenej výške, ktorý sa bude každoročne valorizovať o mieru inflácie. Predložený návrh zákona bude mať negatívny vplyv na verejnú, na rozpočet verejnej správy, to je to zrušenie koncesionárskych poplatkov, ale i pozitívny, to je zasa tá daň z osobitnej stavby. Celkový vplyv tejto konkrétnej dvojičky bude negatívny. Návrh zákona bude mať pozitívny vplyv na podnikateľské prostredie. Návrh zákona bude mať pozitívne sociálne vplyvy, nebude mať vplyv na životné prostredie, nebude mať vplyv na informatizáciu ani na materstvo, rodičovstvo a rodinu. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi. Takisto by som si dovolil návrh zákona podrobnejšie predstaviť v rozprave, do ktorej sa hlásim ako prvý. Ďakujem pekne za slovo.
Fecko, Martin, poslanec NR SR (2014-09-17):
Ďakujem pekne. Ďakujem pekne, pán kolega, za reakciu. Môžem povedať iba jedno, že som rád, že kolegyňa pani riaditeľka nebola nominovaná, ale išla ako odborníčka na tento post, tak dúfam, že to každý vie a o takýchto odborníkov stojím a stojíme aj my všetci, dúfam, v tejto sále, aby na týchto miestach, kde je vysoko odborná, odbornosť požadovaná, aby sa to aj realizovalo. Nemôže byť politický nominant, nehnevajte sa, nemôže byť politický nominant, pretože on to proste nevie. Nehnevajte sa, bol som aj na Slovenskom pozemkovom fonde aj v Dolnom Kubíne aj na Pozemkovom úrade v Námestove v minulom volebnom období, aj teraz som sa tam bol pozrieť, niektoré veci im asi treba vysvetľovať, ako to má fungovať, lebo som sa trošku zhrozil, ako to tam vyzerá, ale verím, že nie je všetkým dňom koniec a náprava je možná stále. Nikdy nie je neskoro, takže dúfam, že budú iba odborní nominanti a tak by sme si vedeli predstaviť posun aj s gazdovaním majetku štátu do lepších vôd. Ďakujem pekne.
Buček, Jozef, poslanec NR SR (2018-12-04):
Pristúpime k hlasovaniu o pozmeňujúcich návrhoch zo spoločnej správy, nakoľko pán poslanec Hrnko dal návrh na vyňatie bodov 10, 11 a 13 a pán poslanec Baška na vyňatie bodu 4 zo spoločnej správy na samostatné hlasovanie. Pristúpime najskôr k hlasovaniu o bodoch zo spoločnej správy, a to 1 až 3, 5 až 9 a 12 zo spoločnej správy a o týchto hlasovať spoločne a tieto schváliť.
Szalay, Tomáš, poslanec NR SR (2023-12-19):
Ďakujem veľmi pekne za slovo, pán predsedajúci. Veľmi oceňujem, pán minister, že ste vystúpili, rovnako ako predtým pán minister Kamenický, a že ste sa boli ochotní aspoň zúčastniť tejto debaty, naozaj úprimne, bez irónie a sarkazmu. „Zákon o rokovacom poriadku v ustanoveniach o skrátenom legislatívnom konaní nemá odporúčací charakter. Je to zákon. Jeho porušenie je porušením zákona. A v tomto prípade sa domnievam, že tu ide o flagrantné a úmyselné porušenie zákona o rokovacom poriadku.“ To je teda na tému skrátených legislatívnych konaní. Tieto slová sú vaše, pán minister, vy ste ich povedali pred troma rokmi pri jednom skrátenom legislatívnom konaní, nájdem takýchto vašich výrokov niekoľko desiatok, ako to už zaznelo z úst pána Grendela. To, že to robili iní, nie je poľahčujúca okolnosť. Ja som v bývalom parlamente takisto nebol a takisto som nesúhlasil so skrátenými konaniami, ktoré sa napríklad na bratislavskú župu preniesla v podobe nevykonateľných zákonov, lebo im nepredchádzalo potrebné medzirezortné pripomienkové konanie. K úradu pre dohľad, nevraciate situáciu do pôvodného stavu, vraciate iba situáciu do stavu pred rokom 2021. Ale ako som niekoľkokrát v rozprave vystúpil, ten zákon bol niekoľkokrát novelizovaný, vždy keď prišiel SMER k moci, vždy zrušil nezávislosť úradu. Návrat do pôvodného stavu, teda do stavu zo Zajacovej reformy, je návrat k nezávislosti úradu. Vy ste ho urobili závislý a to, že to je nie dobre nastavené, som sa vám pokúsil v rozprave niekoľkokrát vysvetliť na konkrétnych príkladoch. Pani ministerka Dolinková nespochybňovala zatiaľ pani Bláhovú, vy ste ju spochybnili najviac zatiaľ, čo som doteraz počul, ničmenej šéfom úradu pre dohľad bol aj zakladajúci člen SMER-u pán Demovič, čiže toľko na tému nezávislosti. (Potlesk.)
V. Veteška, podpredseda NR SR: (2005-07-06):
I. Hamarčák, poslanec: Ďakujem za slovo, pán podpredseda. Chcem oceniť vystúpenie pána kolegu Číža, lebo ako jediný z opozičných poslancov, ktorí vystúpili v rozprave, má odvahu povedať, že neexistuje iná alternatíva, ako je teraz. Jediný, tuším, to povedal otvorene pred týmto cteným plénom. Mrzí ma akurát jedna vec, že už druhý deň beží rozprava, už druhý deň opozičné strany prezentujú svoju politiku na účet daňových poplatníkov, a nie sú to malé peniaze. Ďakujem pekne.
Glváč, Martin, podpredseda NR SR (2016-04-22):
Pani poslankyňa Remišová.
Vons, Peter, poslanec NR SR (2021-10-20):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Grendel, Gábor, podpredseda NR SR (2021-03-16):
Ako posledný vystúpi v rozprave pán poslanec Szőllős.
Bugár, Béla, podpredseda NR SR (2019-06-19):
Pán poslanec Martinák, nech sa páči, môžte reagovať na dve faktické.
M. Číž, podpredseda NR SR: (2007-11-27):
Teraz dávam slovo spoločnému spravodajcovi z výboru pre financie, rozpočet a menu pánovi Michalovi Lukšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Máte slovo.
Ďuriš Nicholsonová, Lucia, podpredsedníčka NR SR (2017-04-05):
Kolegyne, kolegovia, teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Prihlásilo sa päť poslancov, pán poslanec Ivan, pán poslanec Klus, pán poslanec Dostál, pán poslanec Krajčí a pán poslanec Matovič. Nech sa páči, pán poslanec Ivan.
Sulík, Richard, predseda NR SR (2010-12-02):
Ďakujem vám pekne. Pán poslanec Kollár. Slovo má pán poslanec Kollár. (Hlasy z pléna.) Áno, áno, prepáčte mi. Máte pravdu. Poprosím vymazať pána poslanca Kollára zo zoznamu. Pán poslanec Kollár, hlásite sa o slovo? Dobre. Tak teraz na faktické poznámky bude reagovať pán poslanec Burian a potom poprosím.
Rafaj, Rafael, poslanec NR SR (2010-09-09):
Pán predsedajúci, chcem požiadať o zmenu zápisu pri hlasovaní zo včera pri mojom mene pri tlači 26, keď som hlasoval za, aj som to odporúčal svojim kolegom, ale som vykázaný ako proti. Ďakujem. Prosím dať to do zápisu.
Kleinert, Dana, poslankyňa NR SR (2024-01-17):
Ďakujem. Ja by som tak išla v normálnych pravidlách, aké tu máme nastavené. Ja ďakujem ti, Darinka, za tvoj príspevok. Čas, ktorý tu strávime v pléne pri tomto skrátenom legislatívnom konaní, je zjavne veľmi dôležitý. Ono stačí sa naozaj pozrieť iba do kalendára, pretože už teraz mal byť prijatý podľa tohto perfídneho plánu tejto vlády, a nie je. Čo však je, čo sa deje, sú udalosti, ktoré sa simultánne v tomto čase, kým my tu jednostranne diskutujeme, dejú. Pridáva sa množstvo... pridáva sa množstvo argumentov, konkrétne menovaných situácií a dopadov, mediálnych vyjadrení odborníkov, odborníčok, inštitúcií, Európskej komisie aj prezidentky Slovenskej republiky. Sú to vyjadrenia, ktoré doslova volajú po tom, aby sme tu, preboha, stopli tento proces, aby ste stiahli tento návrh zákona. V súvislosti s desivými informáciami o porušovaní práv detí u nás v strede Európy v roku 2024 je to niečo strašidelné, kam sa rútime a čo zároveň ani neriešime. Upozorňujeme tu aj na fakt, že návrh tohto zákona je pozvánkou ku kriminalite a k zníženiu bezpečnosti ľudí. Desivé však v tejto kombinácii je aj to, že tu medzičasom máme ministerku kultúry, ktorá tu vedome šíri nenávisť, zlobu a klamstvá a odporne na to zneužíva oficiálnu inštitúciu ministerstva kultúry. Jedinú kultúru, ktorú dokáže ministerka Šimkovičová šíriť, je kultúra adorácie pýchy spojenej s neodbornosťou. Chcem ju týmto opäť vyzvať na okamžité zastavenie tohto jej ťaženia. Šírenie a podnecovanie nenávisti voči menšinám, voči komukoľvek je spolu s týmto návrhom zákona, ktorý odbrzďuje kriminalitu v našej republike, republike tragickým koktejlom. Prosím vás, fakt sa zastavte.
Grendel, Gábor, podpredseda NR SR (2020-07-14):
Pán poslanec Linhart s faktickou poznámkou.
J. Kovarčík, poslanec: (2008-11-04):
Ale čo sa týka vášho príspevku, si myslím, že bol v poriadku. Ďakujem.
Dubovický, Richard, poslanec NR SR (2024-05-09):
Ďakujem za slovo, pán predsedajúci. Ja by som chcel povedať, že ja veľmi oceňujem tú reč, ktorú si povedal, a vnímam to tak, že pacient je na prvom mieste a to je jedno, či sme v koalícii, alebo v opozícii, lebo na konci dňa sú to tie babičky, ako si povedal, sú to naši rodičia, sú to naše deti, sú to my, pre ktorých to zdravotníctvo je najdôležitejšie a, ako sa hovorí, a keď sa blahoželá, tak vždycky sa blahoželá, že na zdravie, takže to je to najcennejšie, čo máme, a preto potrebujeme mať to najlepšie zdravotníctvo, aké len môžeme ponúknuť obyvateľom. Ja by som len dodal ešte k tomu, že áno, súhlasím s tebou, že máme obrovské problémy, však hovorili sme o tom, že čakajú od rána, od piatej-šiestej čakajú niekde pred ambulanciou v tej zime, kým sa dostanú na rad, alebo prípadne opäť príklad z mojej rodiny, že čakáme tri až šesť mesiacov na vyšetrenie. Takže áno, mrzí ma to, že sme sa dostali do tejto situácie. Tiež chcem povedať, že aj mrzí ma to, ako si povedal, že bývalý premiér Heger klamal a zavádzal verejnosť pri budovaní Rázsoch. Áno, lebo tá spoločnosť sa pripravila, sa tešila, ale nakoniec to bolo iba klamstvo, tak táto téma je pre mňa asi uzatvorená v tomto prípade. Ale na záver chcem povedať, že, aby to bolo počuť aj tuná v koalícii, že my v Prešove sa veľmi tešíme, že sa ide stavať nemocnica, aj keď je to vojenská nemocnica, ale veľmi sa tomu tešíme. Lebo neviem, či ste videli, aké má momentálne tá pôvodná nemocnica služby, respektíve vybavenie, sú v zlom stave a aj s bývalým riaditeľom, keď som sa bavil, on povedal, že kapacity, tie služby, respektíve ten personál je veľmi ťažko rozmiestniť, tak ako je táto nemocnica situovaná. Takže toto my v Prešove oceňujeme. Ďakujem.
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 140 poslancov, za 39, proti 46, zdržalo sa 54, 1 nehlasoval. Návrh sme neschválili. Nech sa páči.
Gašpar, Tibor, poslanec NR SR (2024-02-08):
Hlasujeme o bode 308 druhého pozmeňujúceho návrhu pána poslanca Galka.
Kolíková, Mária, ministerka spravodlivosti SR (2021-11-12):
Ďakujem, pán predsedajúci, za slovo. Vážené pani poslankyne, vážení páni poslanci, vládny návrh zákona sa predkladá ako iniciatívny materiál s cieľom reagovať na aktuálny stav v spoločnosti týkajúci sa dohľadu nad dodržiavaním aktuálnych opatrení v boji proti ochoreniu 
COVID-19. Navrhovanou novelou zákona o ochrane, podpore a rozvoji verejného zdravia sa preto navrhuje spresnenie a doplnenie niektorých ustanovení zákona, a to napríklad povinnosť prevádzkovateľov kontrolovať opatrenia na predchádzanie ochoreniam a opatrenia pri ohrozeniach verejného zdravia uložené príslušným orgánom verejného zdravotníctva, a na tento účel je umožnené vyžadovať od osôb preukázanie totožnosti. Ďalej. Je to povinnosť pre prevádzkovateľov odmietnuť vstup do prevádzkových priestorov, zariadení alebo vstup na hromadné podujatie osobe, ktorá odmietne preukázať svoju totožnosť pri plnení opatrení, ktoré nariadil Úrad verejného zdravotníctva. Ďalej navrhujeme tiež vytvoriť zákonné predpoklady pre nariadenie uzatvoriť prevádzku počas krízovej situácie. Uzavretie prevádzky vykoná osoba, ktorá vykonáva, samozrejme, oprávnenie, štátny zdravotný dozor. Môže to urobiť rozhodnutím na mieste. Navrhovanými ustanoveniami sa tiež upravuje, aby príslušník Policajného zboru mohol vyžadovať od fyzických osôb potvrdenie o absolvovaní očkovania proti ochoreniu COVID-19, potvrdenie o prekonaní takéhoto ochorenia alebo potvrdenie o negatívnom výsledku testu na takéto ochorenie, a to v súvislosti s využitím oprávnenia zakázať vstup na určené miesto alebo prikázať zotrvanie na určenom mieste. Novela zákona o priestupkoch upravuje nové skutkové podstaty priestupkov na úseku poskytovania zdravotnej starostlivosti. Zavádza sa nová skutková podstata, ktorým cieľom je osobitne postihovať verbálne útoky a znevažovanie poskytovateľov a prijímateľov zdravotnej starostlivosti, ako aj osôb zúčastňujúcich sa na jej poskytovaní. Takéto útoky sa v súčasnosti množia najmä pri poskytovaní zdravotnej starostlivosti v súvislosti s pandémiou ochorenia COVID-19. Novelou Zákonníka práce sa v tejto súvislosti upravuje povinnosť zamestnávateľa vykonať kontrolou príslušného dokladu o očkovaní, testovaní alebo prekonaní ochorenia COVID-19. Ak sa zamestnanec dokladom nepreukáže a v nadväznosti na to zamestnávateľ zamestnanca nevpustí na pracovisko a neumožní mu vykonávanie práce, navrhuje sa ustanoviť právny následok v takejto situácii v pracovnoprávnych vzťahoch. Chcem však zdôrazniť, že toto je, samozrejme, režim, ktorý je umožnený len na základe rozhodnutia vlády a príslušnej vyhlášky. To znamená, novela Zákonníka práce automaticky umožňuje zamestnávateľovi len zistiť, aký je stav na jeho pracovisku v súvislosti s mimoriadnou situáciou, teda s aktuálnou situáciou ohľadom pandémie devätnásť. Som rada, pán poslanec, že sa chránite a sú aj ďalší poslanci, ktorých vidím, že sa nechránia a nedodržiavajú pandemické opatrenia. (Rečníčka sa otočila k predsedajúcemu.)
Dostál, Ondrej, poslanec NR SR (2010-08-11):
Vážený pán predseda, vážené kolegyne, vážení kolegovia, vážená pani ministerka, chcem podporiť tento návrh rovnako aj ten predchádzajúci návrh. To, že tu nezaznela diskusia je spôsobené možno tým, že sa motáme okolo nejakých procedurálnych aspektov tejto veci a nevyjadrujeme sa k podstate veci. Za koalíciu, ale môžem povedať, že náš názor je vyjadrený v tom návrhu, pretože toto bolo predmetom jednoznačnej koaličnej zhody, takže my sme svoj názor prezentovali dosť jasne. Pokiaľ ide o tvrdenie spochybňujúce legislatívnu iniciatívu vlády v období pred schválením programového vyhlásenia vlády, tu by som rád poukázal na situáciu spred štyroch rokov, keď vláda Roberta Fica bola vymenovaná 4. júla 2006, dôveru jej parlament vyslovil 4. augusta 2006 a v tomto medziobdobí vláda, konkrétne 19. júla, schválila tri návrhy zákonov, ktoré 21. a 28. júla, teda ešte pred schválením dôvery, predložila do parlamentu, čiže robila niečo, čo teraz SMER vyčíta tejto vláde. Zmenila sa odvtedy ústava, zmenili sa odvtedy zákony, ktoré toto upravujú? Nie. Opäť sme tu iba svedkami toho, že SMER vyčíta teraz tejto vláde niečo, čo sám robil. Ďakujem. (Potlesk.)
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie.) Prítomných 130 poslancov, za 34, proti 33, zdržalo sa 62, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 48 programu, je to prvé čítanie o návrhu skupiny poslancov na vydanie zákona, ktorým sa dopĺňa zákon č. 282/2008 Z. z. o podpore práce s mládežou (tlač 518). Spravodajcom je člen výboru pre vzdelávanie, vedu, mládež a šport poslanec Martin Poliačik. Prosím ho, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 518.)
Pellegrini, Peter, predseda NR SR (2015-06-17):
Prezentujme sa a hlasujme. (Hlasovanie.) Prítomných 136 poslancov, za hlasovalo 84, proti boli 5, zdržalo sa 46, nehlasoval 1. Návrh sme schválili.
Schlosár, Rastislav, poslanec NR SR (2023-05-25):
Ďakujem. Vážené panie poslankyne, vážení páni poslanci, spoločne s kolegom Martinom Beluským tu predkladáme návrh zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov. Cieľom tohto návrhu zákona je umožniť profesionálnym vojakom, vojakom v aktívnej zálohe, ako aj vojakom mimoriadnej služby, a to vrátane policajtov, príslušníkov ZVJS a hasičov odoprieť vojenskú službu mimo územia Slovenskej republiky. Viac poviem v rozprave, do ktorej sa hlásim ako prvý.
Baláž, Radovan, poslanec NR SR (2018-11-29):
Dajte, prosím, hlasovať o návrhu zákona ako o celku.
Pellegrini, Peter, podpredseda NR SR (2020-09-17):
Ďakujem veľmi pekne, pán poslanec. Otváram rozpravu. Konštatujem, že nemám žiadnu písomnú prihlášku, preto sa pýtam, kto sa do rozpravy hlási ústne. Nik. Preto vyhlasujem rozpravu za skončenú a prerušujem rokovanie o tomto bode programu. Ďakujem pekne. Teraz budeme pokračovať informáciou o vydaných aproximačných nariadeniach vlády Slovenskej republiky v I. polroku 2020 a o zámere prijímania aproximačných nariadení vlády v II. polroku 2020. Materiál vlády je uvedený pod tlačou 173. Opäť poprosím pána podpredsedu vlády o uvedenie tohto materiálu, nech sa páči. (Rokovanie o informácii o vydaných aproximačných nariadeniach vlády Slovenskej republiky v I. polroku 2020 a o zámere prijímania aproximačných nariadení vlády Slovenskej republiky v II. polroku 2020 , tlač 173.)
Halgašová, Jarmila, poslankyňa NR SR (2021-11-05):
Ďakujem. Anka, ďakujem za príspevok. Samozrejme, tam, ako sme, ako sme už skonštatovali, tak v programovom vyhlásení vlády je uvedené vlastne presun lesov národných parkov pod rezort životného prostredia. Je to dobrý cieľ. Je to dobrý úmysel upratať a posilniť vlastne postavenie národných parkov, ale ako som už spomenula, ten cieľ nespochybňujem a viem ho podporiť, pokiaľ bude dobrá cesta. To znamená, že ako PIENAP a máme dva národné parky, ktoré sú už zónované, Slovenský raj a PIENAP, a teda ostatné nemám problém, štvorka, päťka okamžite, trojka po zonácii. Ale ja ešte len chcem povedať k tej poľnohospodárskej pôde, pretože toto sa mňa najviac dotýka, ja som bola sama prekvapená, že prečo v pozmeňovacom návrhu sa ide presúvať pôda nezistených vlastníkov, to znamená v správe Slovenského pozemkového fondu. Nie je najmenší dôvod. Tam sú síce uzatvorené zmluvy, ale ak skončia možno o päť, o desať rokov, tak títo poľnohospodári nemajú, nemajú, to podčiarkujem, právo, aby prednostne bola s nimi uzatvorená opätovne táto zmluva a ide sa to dať aj do zákona o nájme poľnohospodárskych pozemkov. Síce z iných dôvodov práve preto, aby sa k poľnohospodárskej pôde dostali iní poľnohospodári, možno mladí, aby sa podporili mladí farmári. Ale práve týmto presunom sa s dosť vysokou pravdepodobnosťou oni k tejto pôde nedostanú a jednoznačne si myslím, že ubezpečenie nestačí. Je to potrebné vložiť do zákona. Ďakujem.
Danko, Andrej, podpredseda NR SR (2024-01-25):
Pokračujeme v rozprave, pani poslankyňa Holečková, pripraví sa poslanec Matovič. Nech sa páči, pani poslankyňa.
Puci, Róbert, poslanec NR SR (2015-03-17):
Dajte, prosím, hlasovať o bode 247 spoločnej správy, ktorý požiadal vydať na osobitné hlasovanie pán poslanec Simon, odporúčanie gestorského výboru je schváliť.
Muňko, Dušan, poslanec NR SR (2011-09-14):
Pán kolega poslanec, myslím si, že asi strácaš súdnosť. Pokiaľ sa týka rozpočtu, každý rozpočet či za rok 2006 ste zostavovali vy, prakticky rámcový rozpočet za Ficovej vlády bol postavený ešte za vlády pána Dzurindu. Beriem to, čo tu povedal môj kolega a čo si povedal aj ty, že dostať sa do NATO, dostať sa do Európskej únie je to zásluha pána predsedu vlády, pána Dzurindu. Takisto ako je Schengen alebo zavedenie eura. Len si zabudol povedať, že za druhej vlády reformu zdravotnú a reformu penzijnú, ktorú ste nastavili a ešte budeme ďalšie roky, pokiaľ ju nezmeníme, splácať. To isté aj reforma verejnej správy a samosprávy, páni, aby sme si to povedali na rovinu. A nehovoriac, že ste sprivatizovali za vlády Dzurindu majetok 300 mld. z privatizácie, zadlženie bolo 180 mld., keď vám odovzdal Mečiar vládu, a dnes je 370, zrátajte prostriedky, ktoré išli a kde išli, páni, aby sme si to povedali na rovinu. A tie kvalitné reformy, ktorá bola hlavne zdravotnícka, ktorá je penzijná, nás ešte bude, ešte nás budú dlho držať. Takže nevytýkajme tomu alebo tomu, načo sme tu a prečo odvolávame pani predsedníčku vlády. Zamyslime sa nad vecami aj na jednej, aj na druhej strane.
Ledecký, Vladimír, poslanec NR SR (2022-10-19):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k tomuto zákonu, ktorý je uvedený pod tlačou 1213. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím... (krátka pauza, rečník porovnáva podklady k spravodajskej informácii), návrh spĺňa podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa týmto zákonom zaoberala. Prosím, otvorte rozpravu.
Hrušovský, Pavol, podpredseda NR SR (2010-09-09):
Pán minister, ďakujem za odpoveď. Čas určený na hodinu otázok a odpovedí premiéra vlády, premiérky, členov vlády vypršal. Ďakujem za účasť na rokovaní. Panie poslankyne, páni poslanci, budeme pokračovať v rokovaní 5. schôdze Národnej rady Slovenskej republiky. Pred obedňajšou prestávkou sme uskutočnili tajné hlasovanie o návrhu na voľbu člena Rady Slovenskej televízie a návrhu na voľbu predsedu Dozornej rady Fondu národného majetku Slovenskej republiky . Chcem poprosiť teraz overovateľa, ktorého žiadam, aby informoval Národnú radu o výsledku tajných volieb ako člena Rady Slovenskej televízie, tak aj predsedu Dozornej rady Fondu národného majetku. Nech a páči, pán poslanec Poliačik.
Ježík, Jozef, poslanec NR SR ; (2016-10-20):
Ďakujem za slovo. Vážený pán predsedajúci, vážená pani ministerka, kolegyne, kolegovia, dovoľte, aby som vás informoval o prerokovaní uvedeného návrhu zákona vo výboroch Národnej rady. Národná rada uznesením č. 169 zo 7. septembra 2016 pridelila tento vládny návrh zákona na prerokovanie ústavnoprávnemu výboru, výboru pre ľudské práva a národnostné menšiny a zahraničnému výboru. Ako gestorský určila ústavnoprávny výbor a určila lehoty na prerokovanie tohto návrhu. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru žiadne stanovisko k predmetnému návrhu zákona. Návrh zákona prerokovali všetky výbory a odporúčali ho Národnej rade schváliť. Z uznesení uvedených výborov vyplýva jeden pozmeňujúci návrh. Gestorský výbor odporúča schváliť ho a súčasne odporúča schváliť návrh zákona ako celok v znení uvedeného pozmeňujúceho návrhu. Spoločná správa výborov o prerokovaní návrhu zákona (tlač 177a) bola schválená uznesením ústavnoprávneho výboru č. 84 z 11. októbra 2016. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní návrhu zákona predkladal návrhy v zmysle príslušných ustanovení zákona o rokovacom poriadku. Pán predsedajúci, môžte otvoriť rozpravu.
Hlina, Alojz, poslanec NR SR (2014-11-08):
Ďakujem pekne. Ja len niečo k tomu obsiahlemu príhovoru poviem. Asi strácam niť, lebo neviem, aká je dohoda, či ideme na dĺžku alebo na hĺbku, treba povedať. Ja len chcem pripomenúť jedno také, čo si spomenul v reči, to hrdinstvo, to smerácke hrdinstvo. Všimnite si smerácke hrdinstvo, že teraz len došlo, že došla pani Jurinová, že pani Laššákovú tam nechali celú noc sedieť. A ja som nad tým rozmýšľal, čo bude, keď, chúďa, bude potrebovať ísť na záchod? Rozumiete tomu? Paška niekde chrápe. Viete, toto je normálne, to je presne ich svet. (Reakcia z pléna.)
Dolinková, Zuzana, ministerka zdravotníctva SR (2024-05-02):
Ďakujem veľmi pekne, vážený pán poslanec, v súvislosti s vašou otázkou si dovoľujem uviesť, že predmetná vyhláška bola pripravená ešte v októbri roku 2023, keď som sa ja dostala na kreslo ministerky zdravotníctva, mala som túto vyhlášku predloženú na stole bez toho, že by teda bola podpísaná predchádzajúcimi ministrami, resp. ministrom zdravotníctva. Vyhláška zohľadňuje z odborného hľadiska potrebné zmeny, aby bolo možné používať medikamentóznu formu umelého prerušenia tehotenstva. Samotnému jej zavedeniu však bude predchádzať ešte stretnutie s odborníkmi, ktoré ja mám naplánované na budúci týždeň so zástupcami gynekologicko-pôrodníckej spoločnosti, hlavným odborníkom, a táto diskusia bude teda prebiehať ešte k niektorým konkrétnym lehotám, ktoré ja by som si chcela nechať dovysvetliť v súvislosti s podaním prvej aj tej druhej dávky lieku k umelému prerušeniu tehotenstva. Následne bude táto téma, samozrejme, prediskutovaná vzhľadom na to, že to nie je, alebo je to výsostne odborná téma, ale vyvoláva aj veľké otázky v spoločnosti, predmetom koaličnej rady a následne, je to hlavne z toho dôvodu, pretože nechceme napriek tomu, že to ide o teda výsostne odbornú otázku, aby táto téma sa politikárčila a bola predmetom politikárčenia. Takže ak prejde toto stretnutie, ja som už rozprávala aj s predsedom strany HLAS, myslím si, že aj koaliční partneri už na túto tému sa viackrát so svojimi poslancami rozprávali, takže ak to, ja urobím to stretnutie, verím, že to bude predmetom koaličnej rady a následne potom budeme informovať verejnosť. Ďakujem pekne.
Laššáková, Jana, podpredsedníčka NR SR (2014-01-29):
Na vystúpenie pána podpredsedu vlády sa prihlásili páni poslanci s faktickými poznámkami. Poprosím vás, kto je posledný? Pán Podmanický. Končím možnosť prihlásiť sa s faktickými poznámkami. Posledný je pán Viskupič. Celkom je prihlásených 21 pánov poslancov. Posledný je pán poslanec Viskupič, pán poslanec Jasaň. Končím možnosť prihlásiť sa s faktickými poznámkami. Už nebudeme. Nech sa páči, pán poslanec Hrnčiar, procedurálny návrh.
Grendel, Gábor, podpredseda NR SR (2021-10-27):
Sedem faktických poznámok na vaše vystúpenie, pán poslanec. Končím možnosť prihlásiť sa s faktickými. Pán poslanec Milan Mazurek, ako prvý.
Paška, Pavol, predseda NR SR (2014-06-25):
Hlasujeme o návrhu. (Hlasovanie.) 120 prítomných, 44 za, 65 proti, 9 sa zdržalo, 2 nehlasovali. Procedurálny návrh sme neschválili. Ešte tam bol niekto prihlásený. Pani poslankyňa Mezenská. Zapnite, prosím vás, pani poslankyňu.
Drdul, Dominik, poslanec NR SR (2023-06-15):
Vážený pán predsedajúci, prosím, dajte hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru, výboru pre verejnú správu a regionálny rozvoj a výboru pre nezlučiteľnosť funkcií. Ďalej, že za gestorský výbor určuje ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od prerokovania v prvom čítaní.
Laššáková, Jana, podpredsedníčka NR SR (2013-02-12):
Pán spravodajca nemá záujem sa vyjadriť k rozprave. Prerušujem rokovanie o tomto bode programu. V rokovaní budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Návrh zákona má tlač 363. Návrh na jeho prerokovanie, na jeho pridelenia na prerokovanie výborov je v rozhodnutí č. 341. Teraz dávam slovo poslankyni Monike Gibalovej, aby za skupinu poslancov návrh zákona uviedla. Nech sa páči, pani navrhovateľka.
A. Belousovová, podpredsedníčka NR SR: (2009-02-04):
Spravodajkyňou, ktorú určil navrhnutý gestorský výbor, výbor pre kultúru a médiá, je pani poslankyňa Ágnes Biró. Nech sa páči, pani poslankyňa, máte slovo.
Glváč, Martin, podpredseda NR SR (2019-04-05):
S faktickými poznámkami dvaja poslanci. Končím možnosť prihlásiť sa. Pán poslanec Muňko.
Danko, Andrej, podpredseda NR SR (2024-01-18):
Pán poslanec Prostredník.
Paška, Pavol, predseda NR SR (2012-09-25):
Pani poslankyňa, nech sa páči. (Rokovanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 151.)
Kažimír, Peter, podpredseda vlády a minister financií SR (2018-06-14):
... ktorý hovorí o tom, že sme dielňa. My nie sme dielňa, my sme hlavne sieť skoro 400 dodávateľov do automobilového priemyslu – od pneumatík, cez všetko, čo sa týka výroby z kovov, alumínia a elektrických súčastí, GPS-ka, to znamená, inovačné prvky sú toho nevyhnutnou súčasťou. Ďakujem. Skončil som.
Vorobelová, Slavěna, poslankyňa NR SR (2023-06-13):
Ďakujem veľmi pekne za slovo. Z vašej strany zaznela len, predpokladám, malá časť problémov, ktoré v rezorte práce sú. Ja sa chcem vôbec opýtať, že či je reálne, že niečo zmeníte, keďže je jún, júl, august, september parlament podľa harmonogramu nezasadá, takže nerozumiem vôbec, o čom celé to programové vyhlásenie je, keďže predpokladám, je potrebná na riešenie mnohých problémov, ktoré uvádzate v tom programovom vyhlásení, aj zmena legislatívy. Takže myslíte si, že stihnete niečo zmeniť aj reálne? Ďakujem.
Adamčík, Eduard, poslanec NR SR (2016-11-23):
Pán predsedajúci, hlasovali sme o bodoch zo spoločnej správy. Teraz môžeme pristúpiť k hlasovaniu o jednotlivých pozmeňujúcich návrhoch. Ako prvý bol v rozprave podaný pozmeňujúci návrh pána poslanca Beblavého. Dajte, prosím, hlasovať o tomto pozmeňujúcom návrhu.
Pčolinský, Peter, podpredseda NR SR (2022-10-27):
Vyhlasujem rozpravu za skončenú. Chce zaujať stanovisko navrhovateľ? Nie. Pán spravodajca, chcete stanovisko zaujať? Nech sa páči.
Přidal, Alojz, poslanec NR SR (2012-02-29):
Takže schválime paškvil. (Hlasy v sále.) Dávam hlasovať o pozmeňovacom návrhu pána poslanca Kollára.
Kollár, Boris, predseda NR SR (2023-05-18):
Takže asi nejakých desať bodov, áno, chcete presadiť? (Ruch v sále.) Pani poslankyňa Zemanová, nemáte nejaké výhrady voči takémuto chaosu? Ďakujem, ďakujem som rád, že teraz v tomto prípade nemáte žiadne výhrady. To som fakt rád. Skutočne. Dávam o tom, prosím, hlasovať. Prosím, prezentujme sa a hlasujeme. (Reakcia podpredsedu NR SR Petra Pčolinského: „ Zdržať! “) (Hlasovanie.) Prítomných 134 poslancov, za 30, proti 33, zdržalo sa 70, 1 nehlasoval. Uvedený návrh sme neschválili. Teraz ešte jeden. Pani poslankyňa Andrejuvová.
M. Hort, podpredseda NR SR: (2008-05-20):
A slovo má pán poslanec Fronc, nech sa páči.
Blanár, Juraj, podpredseda NR SR (2022-05-20):
Pekné ráno vám prajem. Vážené panie poslankyne, páni poslanci, otváram dvanásty rokovací deň 65. schôdze Národnej rady Slovenskej republiky. Na úvod vás chcem informovať, že o ospravedlnenie neúčasti na dnešnom rokovaní požiadali títo páni poslanci a pani poslankyne: Jaroslav Baška, Jana Bittó Cigániková, Miroslav Kollár, Dušan Muňko, Miroslav Urban, Tomáš Valášek, Jana Vaľová. Na zahraničnej pracovnej ceste je podpredseda Národnej rady Slovenskej republiky Milan Laurenčík. Toľko k povinnej informácii na úvod rokovacieho dňa. A môžeme teda pristúpiť podľa odsúhlasenej zmeny programu k prvému čítaniu o vládnom návrhu zákona o financovaní voľného času dieťaťa a o zmene a doplnení niektorých zákonov . Tento zákon je pod parlamentnou tlačou 1028 a návrh na jeho pridelenie na prerokovanie výborom je v rozhodnutí 1069. Chcem teraz sa spýtať, či pán minister financií sa nachádza niekde v blízkosti. Lebo nemal som informáciu, že by mal chýbať. Predpokladám, že je niekde nablízku, takže vyhlasujem zatiaľ dvojminútovú prestávku a poprosím kolegov z organizačného, aby zistili, či pán minister sa už nachádza v budove Národnej rady, alebo máme nejaké nové skutočnosti. (Prestávka.)
Kyselica, Lukáš, poslanec NR SR (2023-03-15):
Ďakujem veľmi pekne. Pán predsedajúci, pán minister, kolegyne, kolegovia, dovoľte, aby som ako spravodajca predniesol túto spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 110/2004 o fungovaní Bezpečnostnej rady Slovenskej republiky v čase mieru v znení neskorších predpisov, pod tlačou 1352a, druhé čítanie. Výbor Národnej rady pre obranu a bezpečnosť ako gestorský výbor k návrhu zákona podáva Národnej rade spoločnú správu výborov. Národná rada uznesením č. 1966 z 1. februára 2023 pridelila vládny návrh zákona pod tlačou 1352 na prerokovanie týmto výborom: ústavnoprávnemu výboru, výboru pre verejnú správu a regionálny rozvoj a výboru pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote okrem Výboru Národnej rady pre verejnú správu a regionálny rozvoj, ktorý nebol uznášaniaschopný. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh pridelený, zaujali nasledovné stanoviská: Ústavnoprávny výbor uznesením č. 706 z 9. marca 2023 odporučil Národnej rade návrh zákona schváliť. Výbor pre verejnú správu a regionálny rozvoj o návrhu nerokoval, pretože nebol uznášaniaschopný. Výbor Národnej rady pre obranu a bezpečnosť uznesením č. 223 z 13. marca 2023 odporučil Národnej rade návrh zákona schváliť. Gestorský výbor na základe stanovísk výborov k vládnemu návrhu zákona pod uvedenou tlačou vyjadrených v týchto uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade predmetný návrh zákona schváliť. Gestorský výbor určil spoločného spravodajcu výborov Lukáša Kyselicu vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov k vládnemu návrhu zákona bola schválená uznesením výboru pre obranu a bezpečnosť č. 231 na svojej 101. schôdzi. Ďakujem, skončil som, otvorte, prosím, rozpravu.
Laššáková, Jana, podpredsedníčka NR SR (2014-07-01):
Nech sa páči, pani poslankyňa Mezenská, máte slovo.
Laurenčík, Milan, podpredseda NR SR (2022-03-30):
Pán poslanec, druhýkrát neslušné slová nepoužívať, lebo použijem (reakcia z pléna) paragraf 33, sám viete, ktoré ste povedal. Ja sa tak nevyjadrujem. S ďalšou faktickou poznámkou pán poslanec Tomáš Taraba.
P. Hrušovský, predseda NR SR: (2003-06-26):
Ľ. Navrátilová, poslankyňa: Za rok 2002.
Halák, Róbert, poslanec NR SR (2020-11-03):
Pán predsedajúci, teraz dajte hlasovať o pozmeňujúcom návrhu, ktorý predniesol pán poslanec Čekovský - Pozmeňujúci návrh poslanca Národnej rady Slovenskej republiky Kristiána Čekovského.
Pfundtner, Edita, poslankyňa NR SR (2011-06-28):
Ďakujem. Vážený pán predseda, vážené kolegyne, kolegovia, podávam správu Ústavnoprávneho výboru Národnej rady Slovenskej republiky o prerokovaní zákona z 2. júna 2011, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony, vráteného pánom prezidentom Slovenskej republiky na opätovné prerokovanie Národnou radou Slovenskej republiky v druhom čítaní. Je to tlač 431 a správa výboru je pod tlačou 431a. Predseda Národnej rady Slovenskej republiky rozhodnutím z 22. júna 2011 pod č. 431 pridelil Ústavnoprávnemu výboru Národnej rady Slovenskej republiky na prerokovanie zákon z 2. júna 2011, ktorým sa mení a dopĺňa citovaný zákon o prokuratúre, na opätovné prerokovanie Národnou radou Slovenskej republiky. Ústavnoprávny výbor na 35. schôdzi 27. júna 2011 prerokoval: 1. návrh prezidenta republiky neprijať ako celok zákon z 2. júna 2011, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky; 2. pripomienky prezidenta republiky k čl. 1, k čl. 2, k čl. 6 a k čl. 11 zákona. Prvý návrh prezidenta republiky, a to neprijať zákon ako celok, nezískal súhlas nadpolovičnej väčšiny všetkých poslancov výboru. Pripomienky prezidenta republiky boli, ako som už hovorila, k čl. 1, k čl. 2, k čl. 6 a k čl. 11, týkali sa výlučne termínov uvedených vo vrátených zákonoch a pripomienky prezidenta republiky gestorský výbor akceptoval. Gestorský výbor zároveň odporúča o všetkých pripomienkach uvedených pod bodom 1 až 23 hlasovať spoločne a tieto schváliť. Gestorský výbor uznesením z 27. júna 2011 pod č. 246 odporúča Národnej rade Slovenskej republiky zákon z 2. júna 2011, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky, schváliť v znení pripomienok prezidenta republiky. Zároveň poveril mňa, aby som podľa § 80 ods. 2 zákona o rokovacom poriadku Národnej rady informovala o výsledku rokovania gestorského výboru a odôvodnila návrh a stanovisko výboru na schôdzi Národnej rady. Ďakujem, pán predsedajúci, a prosím, otvorte rozpravu.
Obrimčáková, Bibiána, poslankyňa NR SR (2011-02-01):
Takisto by som poprosila, aby sa uviedlo do zápisu, že v hlasovaní č. 18 (tlač 203) som uvedená, ako nezahlasovala som a chcem byť za. A bola som za. Ďakujem.
Zmajkovičová, Renáta, podpredsedníčka NR SR (2014-03-20):
Pán poslanec Kuffa.
Paška, Pavol, predseda NR SR (2013-02-07):
Hlasujeme o návrhu, ktorý podal pán spravodajca. (Hlasovanie.) 142 prítomných, 61 za, 3 proti, 77 sa zdržalo, 1 nehlasoval. Návrh sme neschválili. A ešte jedno hlasovanie.